b'\n_START_ARTICLE_\nSillap\xc3\xa4\xc3\xa4 lossi park\n_START_PARAGRAPH_\nSillap\xc3\xa4\xc3\xa4 lossi park (tuntud ka kui R\xc3\xa4pina m\xc3\xb5isapark, R\xc3\xa4pina park, Aianduskooli park, rahvasuus ka kui tehnikumi park) on 8 ha suurune park R\xc3\xa4pinas. Park asub V\xc3\xb5handu j\xc3\xb5e ja R\xc3\xa4pina paisj\xc3\xa4rve vahelisel poolsaarel Sillap\xc3\xa4\xc3\xa4 lossi \xc3\xbcmbruses. Pargis kasvab \xc3\xbcle 400 taimeliigi, millega see on \xc3\xbcks Eesti liigirikkamaid parke. Park on koduks ka kaheksale nahkhiireliigile Eesti kaheteistk\xc3\xbcmnest. Pargis on kohatud ka arvukalt linnuliike (umbes 60)._NEWLINE_Parki hakati rajama 1850. aastatel, kui omanik Peter Anton von Sivers t\xc3\xb5i Saksamaalt sinna okaspuuliike. 1880. aastatel kujundas pargi \xc3\xbcmber Walter von Engelhardt. Lossi \xc3\xbcmbrus on kujundatud prantsuse stiilis, kaugemad osad aga inglise stiilis. Iluaiast saab maastikupark ja seej\xc3\xa4rel parkmets._NEWLINE_Park on paremas korras kui enamik teisi Eesti parke, sest selle eest on hoolt kandnud R\xc3\xa4pina Aianduskool.'